สปส.รวยหนัก ลุยเมืองนอก พันธบัตร-หุ้น
3 เดือนแรก สปส.กำไร 3,856 ล้านบาท ฉวยโอกาสหุ้นตกทยอยเก็บของถูกพร้อมอนุมัติแผนลุยลงทุนต่างประเทศ เน้นอสังหาริมทรัพย์-พันธบัตร
25 พ.ค. 2555

3 เดือนแรก สปส.กำไร 3,856 ล้านบาท ฉวยโอกาสหุ้นตกทยอยเก็บของถูกพร้อมอนุมัติแผนลุยลงทุนต่างประเทศ เน้นอสังหาริมทรัพย์-พันธบัตร
แหล่งข่าวจากสำนักงานประกันสังคม (สปส.) เปิดเผยว่า ที่ประชุมคณะกรรมการเมื่อวันที่ 24 พ.ค.ที่ผ่านมา รับทราบผลการดำเนินงานการลงทุนของกองทุนประกันสังคม โดยในช่วง 3 เดือนแรกของปีนี้กำไรรวมผลตอบแทนจากการลงทุนทั้งสิ้น 3,856 ล้านบาท
อย่างไรก็ตาม ด้วยภาวะวิกฤตเศรษฐกิจในยุโรปและกรีซ แม้ไม่ส่งผลต่อกองทุนโดยตรงเพราะมีสัดส่วนการลงทุนในยุโรปเพียง 3% แต่มีผลต่อดัชนีตลาดหุ้นไทย ทำให้ในไตรมาส 2 จำเป็นต้องลงทุนอย่างระมัดระวัง โดยเน้นลงทุนในหุ้นปันผลระดับ A- 
นอกจากนี้ บอร์ด สปส.ยังได้อนุมัติแผนลงทุนในต่างประเทศตามที่ บล.ธนชาต ได้เสนอให้พิจารณาตามกรอบวงเงิน 200 ล้านเหรียญสหรัฐ โดยจะเน้นลงทุนอสังหาริมทรัพย์ พันธบัตร หุ้น โดยให้เลือกลงทุนอสังหาริมทรัพย์ที่มีพื้นฐานแข็งแกร่งและมีอัตราการเติบโตมั่นคง 
นพ.สมเกียรติ ฉายะศรีวงศ์ ประธานบอร์ด สปส. กล่าวว่า การลงทุนแยกเป็นลงทุนตราสารหนี้ 3,600-4,000 ล้านบาท ร่วมลงทุนกับบริษัท แฟรงค์กิ้น เทมเพิลตัน ลงทุนตราสารทุน 1,200-2,000 ล้านบาท ร่วมลงทุนกับบริษัท เอ็มเอฟเอฟ อินเวสเม้นท์ ลงทุนอสังหาริมทรัพย์ 700-1,000 ล้านบาท ร่วมลงทุนกับบริษัท เออีดับบลิว